**Események, liturgikus programok**

**Eseménynaptár**

08.08-13. Családos tábor

08.15. Nagyboldogasszony ünnepe

08.16-19. Kórustábor

08.20. Szent István Király ünnepe – templombúcsú

09.08. Kisboldogasszony ünnepe – templomszentelési évforduló

09.11. Veni Sancte

**A hét ünnepei**

**Hétfő:** Szent Jakab apostol

**Kedd**: Szent Joakim és Anna

**Szerda**: Szent Charbel áldozópap

**Péntek**: Szent Márta, Mária és Lázár

**Szombat**: Aranyszavú Szent Péter

**Szentmisék, liturgikus templomi események**

**Vasárnap:**  8.45 Kinga

 10.00 Hálából

 18.30 + László

**Hétfő:** 7.00 + Anna

**Kedd**: 18.30 + Annák, Lajosok

**Szerda:**  7.00 + Édesanya és József

**Csütörtök:** 18.30 Virág

**Péntek**: 18.30 Dávid

**Szombat:**  18.30 Tímea

**Temetés:** 07.25. 13.45 Farkasrét / Vojtek Mihályné

**Keresztelő:** 07.24. 11.00 Farkas Fanni

**Hirdetések**

Minden **csütörtökön**, a szentmise után fél órás **szentségimádást** tartunk.

Bérmálásra való felkészülést szervezünk ősztől. A jelentkezés módjáról a honlapon és a levelező listán olvashatunk.

Augusztus 9-13. **Családos tábor**

Augusztus 16-19. **Kórustábor - Vác**

Gondolatok a mai naphoz

**Imádság – Istennel való kapcsolat**

Átolvasva az elmúlt évek hírlevélbe írott – a mai vasárnaphoz kapcsolódó – gondolatait, láttam, hogy mennyi különféle szempont merülhet fel az imádsággal kapcsolatban. Számos könyv, elmélkedési anyag szól erről a témáról.

Gondoljuk végig a magunk tapasztalatait! Hogyan sikerül kontaktust teremtenem Istennel? Kezdve az apró fohászoktól, sóhajtásoktól, a naponta odaszánt időn át egészen a csendes napokig, fél napokig. Remélhetőleg van mindannyiunknak saját imádságos rendje!

Talán ma két alapvető nehézség merül fel ebben a témában. Egyik a rohanó élettempó. Erről kicsit beszéltünk a múlt vasárnap, Márta és Mária története kapcsán. A másik, hogy eredmény központú világban élünk. Szeretnénk minden tevékenységünket mérni, eredményességét megtapasztalni, felmutatni. Ez utóbbi gyakran nemcsak az Istennel való kapcsolatot nehezíti meg, hanem emberi kapcsolatainkra is rá tud telepedni. Valaki úgy fogalmazott az imával kapcsolatban: Isten három választ adhat. Egyik, hogy teljesül a kérésünk. A másik, hogy majd később. A harmadik, hogy van egy jobb ötletem.

Imádságaink fontos része a másikért való imádság. Ebben nagy közelséget élhetünk meg, gyakran a meglévő fizikai távolság ellenére is.

Az imádság nem a tökéletes emberek kiváltsága. Bűnösként, botladozó emberként is odaállhatok Isten elé. Sőt ilyenkor kell igazán elé lépnem.

Bár az imádság személyes ügyünk, mégis érdemes családban, baráti körben megosztani tapasztalatainkat. Ezzel segíthetjük egymást, felfedezhetjük, hogy érdemes rászánni az időt az Istennel való bensőséges kapcsolatra.

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 17. vasárnap 2022. július 24.



Szent hajlékában lakik az Isten; az egyetértőket házába fogadja, ő ad népének hatalmat és erőt. (Zsolt 67)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

 kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Ter 18,20-32

Talán ötven igaz akad abban a városban!

Szentlecke: Kol 2, 12-14

A keresztségben Krisztusban eltemetkeztetek, és benne fel is támadtatok.

Evangélium: Lk 11,1-13

Uram, taníts meg minket imádkozni!